Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 170/12/6603	Brezno, 17.4.2014
EEČ : 2-46-41-2014

U Z N E S E N I E

Trestná vec:	obvinený XXXXX a spol.  
Prečin:	Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Brezno
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.1.2013, spisová značka 2 Pv 170/12/6603, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 10.1.2013, spisová značka 2 Pv 170/12/6603, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
	Vo veci vedenej Okresnou prokuratúrou XXXXX pod sp. zn. 2 Pv 170/12/6603 boli trestne stíhaní obv. XXXXX a XXXXX pre prečin neoprávneného zásahu do práva k domu, bytu alebo nebytovému priestoru podľa § 218 ods. 1 Tr. zákona na tom skutkovom základe, že v dobe od 01.02.2012 do 31.05.2012 neoprávnene užívali rodinný dom, súpisné číslo XXXXX v obci XXXXX, zapísaný na LV č. XXXXX vo vlastníctve poškodeného XXXXX, XXXXX, ktorý uvedený dom  vydražil v dobrovoľnej dražbe dňa 12.12.2011, z ktorého sa ani na opakované výzvy poškodeného neodsťahovali. 

	Trestné stíhanie obvinených bolo uznesením prokurátora Okresnej prokuratúry XXXXX zo dňa 10.01.2013 sp. zn. 2 Pv 170/12/6603 podmienečne zastavené, a obvineným bola určená skúšobná doba v trvaní dvanásť mesiacov. Uznesenie prokurátora vo vzťahu k obvinenému XXXXX nadobudlo právoplatnosť dňa 02.02.2013, skúšobná doba podmienečného zastavenia trestného stíhania obv. XXXXX uplynula dňa 02.02.2014. Uznesenie prokurátora vo vzťahu k obvinenej XXXXX nadobudlo právoplatnosť dňa 08.02.2013, skúšobná doba podmienečného zastavenia trestného stíhania obv. XXXXX  uplynula dňa 08.02.2014.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa správy Okresného úradu XXXXX, odboru všeobecnej vnútornej správy a správy Okresného úradu XXXXX, odboru všeobecnej vnútornej správy obv. XXXXX v evidencii priestupkov nemá od 02.02.2013 do 02.02.2014 žiadny záznam. Zo správy Okresného riaditeľstva Policajného zboru v Banskej Bystrici, odboru kriminálnej polície a správy Okresného riaditeľstva Policajného zboru v Brezne, odboru kriminálnej polície vyplýva, že menovaný v súčasnej dobe nie je trestne stíhaný. Z odpisu registra trestov vyplýva, že menovaný nebol v skúšobnej dobe podmienečného zastavenia trestného stíhania súdne trestaný. Z obsahu oznámenia poškodeného XXXXX vyplýva, že obv. XXXXX sa z rodinného domu v obci XXXXX súpisné č. XXXXX vysťahoval v priebehu mesiaca január 2013.

	Podľa správy Okresného úradu XXXXX, odboru všeobecnej vnútornej správy a správy Okresného úradu XXXXX, odboru všeobecnej vnútornej správy obv. XXXXX v evidencii priestupkov nemá od 08.02.2013 do 08.02.2014 žiadny záznam. Zo správy Okresného riaditeľstva Policajného zboru v Banskej Bystrici, odboru kriminálnej polície a správy Okresného riaditeľstva Policajného zboru v Brezne, odboru kriminálnej polície vyplýva, že menovaná v súčasnej dobe nie je trestne stíhaná. Z odpisu registra trestov vyplýva, že menovaná nebola v skúšobnej dobe podmienečného zastavenia trestného stíhania súdne trestaná. Z obsahu oznámenia poškodeného XXXXX vyplýva, že obv. XXXXX sa z rodinného domu v obci XXXXX súpisné č. XXXXX vysťahovala v priebehu mesiaca január 2013. 

	Vzhľadom na vyššie uvedené skutočnosti konštatujem, že obv. XXXXX a obv. XXXXX v priebehu skúšobnej doby viedli riadny život a vyhoveli uloženému obmedzeniu.  

	Preto som rozhodla tak, ako je uvedené vo výrokovej časti tohto uznesenia. 

	Podľa § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania podľa § 9 ods. 1 písm. e) Tr. por.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Kupcová
prokurátorka